CELEX: 32014R1294
Language: bg
Date: 2014-12-04 00:00:00
Title: Регламент за изпълнение (ЕС) № 1294/2014 на Комисията от 4 декември 2014 година за изменение на Регламент (ЕО) № 1238/95 по отношение на размера на таксите за заявка и на таксите за проверка, които се плащат на Службата на Общността за сортовете растения

5.12.2014   
            
            
               BG
            
            
               Официален вестник на Европейския съюз
            
            
               L 349/30
            
         РЕГЛАМЕНТ ЗА ИЗПЪЛНЕНИЕ (ЕС) № 1294/2014 НА КОМИСИЯТА
   от 4 декември 2014 година
   за изменение на Регламент (ЕО) № 1238/95 по отношение на размера на таксите за заявка и на таксите за проверка, които се плащат на Службата на Общността за сортовете растения
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 113 от него,
   след като се консултира с административния съвет на Службата на Общността за сортовете растения,
   като има предвид, че:
   
               (1)
            
            
               В член 7 от Регламент (ЕО) № 1238/95 на Комисията (2) се съдържат разпоредби относно размера на таксата за заявка, която се плаща на Службата на Общността за сортовете растения („Службата“) при обработката на заявките за предоставяне на правна закрила на Общността на сортовете растения.
            
         
               (2)
            
            
               Въз основа на придобития от Службата опит относно разходите, свързани с обработката на заявките за предоставяне на правна закрила на Общността на сортовете растения, които не са валидни, е целесъобразно да се намали размерът на таксата за заявка, събирана от Службата.
            
         
               (3)
            
            
               В член 8, параграф 1 от Регламент (ЕО) № 1238/95 и в приложение I към него се определя размерът на таксите за организиране и извършване на техническата проверка на сорта, който е предмет на заявката за правна закрила на Общността на сортовете растения, които се плащат на Службата — „такса за проверка“.
            
         
               (4)
            
            
               Що се отнася до техническата проверка на сортове, при които за получаването на материал трябва многократно да се използва материал със специфични компоненти, опитът показва, че разходите за тази проверка може значително да варират в различните случаи. Таксата за техническа проверка следва да покрива разходите за техническата проверка на сорта и за всеки специфичен компонент на сорта. Поради това в такива случаи не следва да се определя максимален размер на таксата за техническа проверка.
            
         
               (5)
            
            
               Натрупаният опит във връзка с техническата проверка показва също така, че общата сума на начисляваните от Службата такси за проверка не покрива общата сума на таксите, които Службата плаща на службите за проверка. Начисляваните от Службата такси обаче по принцип следва да покриват таксите, които са платени от нея. Поради тази причина таксите, определени в приложение I към Регламент (ЕО) № 1238/95, следва да бъдат увеличени. Същевременно групите разходи, определени в посоченото приложение, следва да бъдат опростени.
            
         
               (6)
            
            
               Регламент (ЕО) № 1238/95 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет за правната закрила на Общността на сортовете растения,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1238/95 се изменя, както следва:
   
               1)
            
            
               В член 7 параграф 7 се заменя със следното:
               „7.   Ако таксата за заявка е получена, но заявката не е валидна по смисъла на член 50 от основния регламент, Службата задържа 200 EUR от таксата за заявка и възстановява останалата част, като уведомява кандидата за установените неточности на заявката.“
            
         
               2)
            
            
               В член 8 параграф 1 се заменя със следното:
               „1.   Таксите за организиране и извършване на техническата проверка на сорта, който е предмет на заявката за правна закрила на Общността на сортовете растения (такса за проверка), се заплащат съгласно приложение I, за всеки започнал период на растеж. В случай на сортове, при които за получаването на материал трябва многократно да се използва материал със специфични компоненти, таксата за проверка, предвидена в приложение I, се заплаща по отношение на този сорт и по отношение на всеки компонент, за който няма официално описание и който трябва също да бъде проверен.“
            
         
               3)
            
            
               Приложение I се изменя в съответствие с приложението към настоящия регламент.
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Прилага се от 1 януари 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 декември 2014 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 227, 1.9.1994 г., стр. 1.
   
      (2)  Регламент (ЕО) № 1238/95 на Комисията от 31 май 1995 г. относно установяване на правила за прилагане на Регламент (ЕО) № 2100/94 на Съвета относно таксите, които се плащат на Службата на Общността за сортовете растения (ОВ L 121, 1.6.1995 г., стр. 31).
   
      ПРИЛОЖЕНИЕ
      Приложение I към Регламент (ЕО) № 1238/95 се заменя със следното:
      
         
            „ПРИЛОЖЕНИЕ I
            Такси, свързани с техническата проверка, както са посочени в член 8
            Таксата, която следва да се плати за техническата проверка на даден сорт по силата на член 8, се определя в съответствие с таблицата:
            
                        (в EUR)
                     
                  
                         
                     
                     
                        Група разходи
                     
                     
                        Такса
                     
                  
                        
                           Група на земеделските култури
                        
                     
                  
                        1
                     
                     
                        Картофи
                     
                     
                        1 960
                     
                  
                        2
                     
                     
                        Маслодайна рапица
                     
                     
                        1 860
                     
                  
                        3
                     
                     
                        Треви
                     
                     
                        2 210
                     
                  
                        4
                     
                     
                        Други земеделски видове
                     
                     
                        1 430
                     
                  
                        
                           Група на овощните култури
                        
                     
                  
                        5
                     
                     
                        Ябълки
                     
                     
                        3 210
                     
                  
                        6
                     
                     
                        Ягоди
                     
                     
                        2 740
                     
                  
                        7
                     
                     
                        Други овощни видове
                     
                     
                        2 550
                     
                  
                        
                           Група на декоративните култури
                        
                     
                  
                        8
                     
                     
                        Декоративни култури с жива референтна колекция, парниково изпитване
                     
                     
                        2 140
                     
                  
                        9
                     
                     
                        Декоративни култури с жива референтна колекция, изпитване на открито
                     
                     
                        1 960
                     
                  
                        10
                     
                     
                        Декоративни култури без жива референтна колекция, парниково изпитване
                     
                     
                        1 770
                     
                  
                        11
                     
                     
                        Декоративни култури без жива референтна колекция, изпитване на открито
                     
                     
                        1 570
                     
                  
                        12
                     
                     
                        Специални декоративни култури
                     
                     
                        3 040
                     
                  
                        
                           Група на зеленчуковите култури
                        
                     
                  
                        13
                     
                     
                        Зеленчукови, парниково изпитване
                     
                     
                        2 150
                     
                  
                        14
                     
                     
                        Зеленчукови, изпитване на открито
                     
                     
                        1 960“